คือหนูมีอาการคันช่องคลอดค่ะ พอจับดูพบว่ามันมีอาการบวมบริเวณแคมด้านใน ใกล้ปากช่องคลอดอ่ะค่ะ พอส่องดูแล้วพบว่ามีเม็ดสีขาวๆ อยู่บริเวณนั้น 2 เม็ดค่ะ คืออาการของอะไรคะ ร้ายแรงมั้ย ต้องรักษายังไงคะ
สวัสดีค่ะ อาการคันบริเวณช่องคลอด อาจเกิดจาก1. การติดเชื้อราในช่องคลอด ซึ่งจะมีตกขาวที่ผิดปกติร่วมด้วย คือตกขาวมีปริมาณมากขึ้น มีสีขาวขุ่นจับตัวเป็นก้อนคล้ายแป้งเปียก หรือนมบูด ไม่มีกลิ่นเหม็น หากมีการติดเชื้อราที่อวัยวะเพศภายนอกร่วมด้วย ก็จะเห็นเป็นผื่นสีแดง หรือผิวหนังมีการบวม ลอก2. การแพ้สัมผัส เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก แพ้ถุงยางอนามัย เป็นต้น3. การเปียกชื้นบริเวณอวัยวะเพศ เช่น ชุดชั้นในรัดมากเกินไป ไม่ระบายอากาศ หรือเหงื่อออกมาก4. มีโรคหูดบริเวณอวัยวะเพศ ซึ่งจะเห็นเป็นตุ่มหรือติ่งที่ผิวมีลักษณะขุรขระ ปกติมักไม่ทำให้เกิดอาการ แต่อาจมีแสบหรือคันเล็กน้อยได้สำหรับเม็ดสีขาวๆ อาจเป็นตกขาวที่เกาะกลุ่มเป็นก้อน หรือเป็นตุ่มที่เกิดจากการแพ้หรือหูดหงอนไก่ก็ได้ดังกล่าวไปค่ะในเบื้องต้น ให้พยายามหลีกเลี่ยงการใช้สิ่งต่างๆ บริเวณอวัยวะเพศไปก่อน เช่น ไม่ใช้น้ำยาสวนล้างช่องคลอด งดการใช้สบู่ล้างอวัยวะเพศ ให้ใช้แค่น้ำเปล่า ไม่โรยแป้งหรือทาอะไรใกล้อวัยวะเพศ พยายามอย่าให้อวัยวะเพศเปียกชื้น ใส่กางเกงและกางเกงชั้นในที่ไม่รัดแน่นจนเกินไป กางเกงในควรระบายอากาศได้ดี เป็นต้น หากยังคงมีอาการคันช่องคลอดและตุ่มยังคงไม่หายไป แนะนำควรไปพบแพทย์เพื่อตรวจรักษาค่ะ